MAMMALIA. 
39 
dorsum, et duae per humeros et femora in utroque latere ita, decurrunt, ut 
per aliquod spatium integrae sint fasciae , series dein interruptas macularum 
irregularium in dorso elongatarum, in lateribus rotundatarum forment, quae 
in extremo corpore iterum convergunt. 
Inter duas dorsi fascias duae primum , tres deinde aliae series macularum 
oblongarum parallelae ad caudam usque. 
Gula in medio alba , cum fascia interrupta transversa nigra , maculisque 
raris nigris. Collum in medio albo-flavum , fascia transversa irregulari nigra , 
maculisque infra multis parvis. Pectus ventrem versus album , maculis raris 
adspersis. 
Venter albus , seriebus longitudinalibus macularum rariorum. 
Pedum anteriorum pars interior albus , exterior fulvus. Femoribus series 
transversa macularum, media maxima. Tres aliae fasciae interruptae femora 
ambientes. Tibiae cum tarsis multis minutis maculis guttati, ita ut nigricantes 
appareant. 
Pedes posteriores uti anteriores. Altitudo pedum anteriorum ad pectus us- 
que pedalis; pedum posteriorum ad caudae basin pedis unius et septem pollicum. 
Cauda fulva , annulis nigris , ad basin interruptis. 
Mystacum setae anteriores nigrae vel basi nigra et apice albo , posteriores 
albae.] ( Ed .) 
VIVERRA CAUDIVOLVULA? Schro. 
Multum adhuc confusi in eo quod ad hoc spectat animal. Kinkajou Buf- 
fonii Suppi. T. III. tab. 5 o. p. 245. et Kinkajou Potto tab. 5 i. cujus iconem 
Buffonius a Collinsonio obtinuit , diversi utique esse possunt ; hic enim digi- 
tos et ungues multo parviores auriumque aliam directionem habet. Duae istae 
icones rostro obtuso cum icone Pennantii conveniunt. 
In auctione Poissonnieriana Parisiis 1799. (A.° 7. Reip.) instituta animal 
emi sub nomine Kinkajou, quod figurae Vosmaerianae ( Schreb . tab. 125 . Bl) 
maxime respondet. 
Magnitudine est felis , sed magis productum : pili ex fusco flavi , nitidi, 
uniformes , valde densi et parum incumbentes : caput parvum , acutiusculum, 
fere ut in icone Vosmaeriana, minimeque obtusum uti in Pennantiana et dua- 
bus Buffonianis : facies nec nuda nec nigra: oculi permagni: auriculae 
oblongae , parum pilosae. Dentes superiores sex prirnores aequales : exterior 
